Lisa 1

Riigieelarvelise toetuse kasutamise lepingu juurde

**PROJEKTITOETUSE KASUTAMISE ARUANNE**

|  |  |
| --- | --- |
| **Toetuse saaja nimi** | SA Eesti Mälu Instituut |
| **Projekti nimetus** | Metsavendluse sügiskool |
| **Projekti toimumise aeg**  (millal tegevus reaalselt toimus) | 25.10-27.10.2024 |
| **Toetuse kasutamise periood**  (vastavalt taotluses esitatud perioodile) | 10.05.-27.11.2024 |

**TOIMUNUD PROJEKTI KOKKUVÕTE**

|  |  |
| --- | --- |
| **Toimunud projekti lühikokkuvõte**  *Kirjeldage lühidalt projekti – toimumise kohta, peamisi tegevusi, mille abil projekt ellu viidi.*    *Andke oma hinnang, kas projekt täitis oma eesmärgi, kas ja mil määral saavutasite taotluses püstitatud eesmärgid.*  *Kui võrreldes algse taotlusega on olulisi muudatusi projekti tegevustes ja eesmärkides, siis kirjeldage põhjuseid ning andke neile oma hinnang.* | 25.-27. oktoobril toimus juba kolmandat korda Metsavendluse sügiskool, mis tänavu leidis aset Raplamaal Vana-Vigalas ja selle lähiümbruses, kus asub ka Põrgupõhja punker. Kolmel laagripäeval Vana-Vigala Tehnika ja Teeninduskooli ruumides ja õues said 35 ajaloohuvilist koolinoort üle Eesti osa sisutihedast programmist. Eesti Mälu Instituudi teadurid-ajaloolased Peeter Kaasik, Elmar Gams ja Martin Andreller rääkisid ajaloost ja arheoloogiast, keskendudes metsavendlusele ja vastupanule Nõukogude võimule Eestis. Praktilistes töötubades õpetasid ellujäämisoskusi ka Kaitseliidu liikmeid koolitavad SERE instruktorid Mehis Born ja Hannes Aus. Põrgupõhja punkrisse toimunud jalgsimatkal tutvuti metsavendade igapäevaeluga ja saadi ettekujutus omaaegsest punkrist. Lisaks tutvustati noortele riigikaitses osalemise võimalusi. Kaitseliidu kooli ülem Margo Sai ja Pärnumaa maleva noorteinstruktor Aina Tarvis rääkisid noortele kodanikuks ja riigikaitsjaks olemisest ning Karina-Mirtel Dervojed jagas oma kogemusi kodutütrena. Õpitut kinnistati rühmatööde ja metsavendluse teemaliste lühiklippide filmimisega. Korraldati meeskonnatöö harjutusi, mis soodustasid noorte omavahelist tutvumist, näiteks oritenteeruti Vana-Vigalas, kus nad pidid kontrollpunktides lahendama erinevaid ülesandeid, mis aitasid kriisiõpet noorteni viia. Laagri õhtutel vaadati dokumentaalfilme metsavendlusest ja arutleti koos lektoritega nähtu üle.  Projekt täitis taotluses püstitatud hariduslikud eesmärgid. Sügiskooli tegevusprogramm hõlmas loenguid, arutelusid, filmivaatamisi ja õppekäike, mis andsid osalenud õpilastele põhjaliku ülevaate ja lisateadmisi Eesti metsavendlusest ja Nõukogude okupatsiooni-aegsest vastupanust laiemalt. Praktilised harjutused aitasid osalejatel omandada esmaseid ellujäämisoskusi, valmistades neid ette erinevateks kriisiolukordadeks. Riigikaitseteemalised tegevused aitasid tõsta teadlikkust noorte panustamisvõimalustest ning motiveerisid aktiivselt kaasa lööma. Meeskonnamängud ja vaba aja tegevused aitasid tugevdada osalejatevahelist koostööd ja meeskonnavaimu.  Algse taotlusega võrreldes toimusid projekti läbiviijate koosseisus mõned muudatused, kuna mõned koostööpartnerid ei saanud osaleda. See ei takistanud projekti õnnestumist, kuna leiti kvalifitseeritud juhendajad, kes viisid tegevused läbi. Instruktorid Mehis Born ja Hannes Aus viisid läbi ellujäämisõpetuse töötoad. Lisaks kaasati lektoriks Kaitseliidu kooli ülem Margo Sai, kes pidas riigikaitseteemalise loengu, millele järgnes sisukas arutelu õpilastega. |
| **Saavutatud valdkondlik mõju ja tulemused**  *Määratlege projekti tegevuste konkreetsed tulemused.*  *Kirjeldage projekti tulemuste mõju Kaitseministeeriumi eesmärkidele laiemalt - valdkonnale, sihtrühmale, partnerorganisatsioonidele,*  *piirkonnale, kogukonnale jne.* | Läbiviidud õppetegevused pakkusid haridussüsteemile väärtuslikku tuge, täiendades ajaloo-, ühiskonna- ja riigikaitseõpetuse tunde üldhariduskoolides. Õpilased, kes osalesid projektis, omandasid põhjalikumaid teadmisi metsavendlusest ja (relvastatud) vastupanust Nõukogude okupatsioonivõimule. Lisaks paranes nende kriisivalmidus ja süvenes huvi riigikaitse vastu, mis tõstis nende teadlikkust oma rollist aktiivsete kodanikena. Tänapäeva julgeolekuolukorda arvestades on nende teemade käsitlemist keeruline alahinnata. Projekti ühistegevused tugevdasid osalejate koostööd ja meeskonnavaimu, aidates kaasa positiivse ja toetava õhkkonna loomisele, mis soodustas sõprussuhete ja kogukondliku ühistunde tekkimist. Üritust kajastati erinevates meediaväljaannetes ja sotsiaalmeedias, mis aitas tõsta ühiskonna teadlikkust Eesti (vastupanu)ajaloost laiemalt. |
| **Saavutatud mõju taotleja edasistele tegevustele**  *Kirjeldage projekti tulemuste mõju teie organisatsiooni tegevusele (nt edasised tegevused, partnerid, liikmete ja vabatahtlike kaasamine, pädevuse suurenemine, organisatsiooni tulubaasi laienemine, maine paranemine vms).* | Projekti edukas läbiviimine tõstis instituudi mainet ja rohkem noori sai teadlikuks instituudi tegevustest ja haridusprogrammidest, mis suurendas võimalikku huvi osalemise vastu tulevikus. Projekti kajastamine meedias ja sotsiaalmeedias tõi positiivset tähelepanu ja aitas kasvatada teadlikkust instituudi tegevustest laiemalt. Tugevnesid instituudi sidemed erinevate organisatsioonide ja partneritega, näiteks haridusasutuste ja riigikaitseorganisatsioonidega, mis võivad viia edasiste uute algatusteni. Saadud kogemused on kasulikud järgmise sügiskooli või teiste sarnaste projektide korraldamisel. |
| **Mõõdetavad tulemused**  *Kirjeldage projekti saavutatud tulemusi koos mõõdetava mahuga (nt sündmustel osalejate arv, trükiste maht jms). Publiku või külastajatega sündmuse puhul märkida publiku või külastajate arv. Trükise toetuse puhul trükise tiraaž.* | Sügiskool kestis 3 päeva ja sellest võttis osa 35 koolinoort, kelle hulgas oli 21 poissi ja 14 tüdrukut. Nendest 7 õpilast olid varasemalt seotud noorteorganisatsioonidega (Noored Kotkad, Kodutütred). 34 õpilast olid esmakordsed osalejad ning 1 õpilane oli varem sügiskoolis osalenud. |
| **Meediakajastused**  *Märkige olulisemad meediakajastused. Meediakajastused esitada võimalusel veebi-linkidena (kajastuste puudumisel ei ole vaja täita).* | Umbes kaks kuud varem algas põhjalik teavitustöö potentsiaalse sihtgrupi hulgas sügiskooli toimumise kohta. Eesti Mälu Instituudi kommunikatsioonispetsialist saatis informatsiooni sügiskooli kohta kõikidele põhi- ja gümnaasiumiharidust pakkuvatele koolidele, ajaloo- ja ühiskonnaõpetuse ning riigikaitse õpetajate listi. Lisaks saadeti kordusteateid, et kindlustada teabe jõudmine võimalikult paljude huvilisteni. Teavitustööle aitasid kaasa ka teised organisatsioonid, nagu Kaitseliit ja Kaitseministeerium, kes jagasid infot oma kanalite kaudu. Lisaks kasutati sotsiaalmeedia platvormide (Facebook, Instagram) tasulisi reklaamivõimalusi ning infot levitati ka haridusportaalide ja -gruppide kaudu. Sügiskooli reklaamiti ka Eesti Mälu Instituudi YouTube’i kanalil ning tuntud ajalooõpetaja ja YouTuber'i Kristo Siigi kanalil, kes lõi sügiskooli tutvustava reklaamklipi.  Sügiskooli toimumise nädalal kajastati projekti Eesti Rahvusringhäälingu (ERR) erinevates kanalites ja portaalides:   1. ERR uudisteportaal avaldas artikli koos fotode ja videoklipiga, mis jõudis eetrisse Aktuaalse Kaamera uudistes 26. oktoobril 2024 - <https://www.err.ee/1609504060/fotod-raplamaal-toimus-metsavendluse-sugiskool> 2. Raadiouudis projekti kohta avaldati ERR uudisteportaalis - <https://www.err.ee/1609504097/metsavendluse-sugiskool-opetas-noortele-looduses-ellujaamisoskusi> |
| **Koostööpartnerid**  *Märkige projektis osalenud koostööpartnerid (kajastuste ja koostööpartnerite puudumisel ei ole vaja täita) ja hinnang koostööle.* | Koostööpartnerid, kes osalesid projektis olid järgmised:   1. **Vana-Vigala Tehnika ja Teeninduskool** - pakkus ruume õppetegevuste läbiviimiseks ja õpilaste majutamiseks. 2. **Kaitseliit** - Kaitseliidu kooli ülem Margo Sai ja Pärnumaa maleva noorteinstruktor Aina Tarvis osalesid riigikaitse teemaliste tegevuste läbiviimises. 3. **OÜ Kondajad** – SERE instruktorid Mehis Born ja Hannes Aus viisid läbi üleelamistarkuste teemalised loengud, õpitoad ja tegevused koos praktiliste harjutustega.   Koostöö erinevate asutuste ja spetsialistidega õnnestus väga hästi ja võimaldas pakkuda noortele sisukamat programmi, mis hõlmas lisaks ajaloopoolele ka ellujäämisõpet ja riigikaitsealast haridust. Hindame partnerite panust kõrgelt ja nende kaasamine kindlasti tugevdas projekti ja aitas saavutada seatud eesmärke. |
| **Kokkuvõttev hinnang oma tegevusele**  *Andke konstruktiivne hinnang oma tegevusele projekti läbiviimisel – millised tegevused õnnestusid, mis vajab parandamist jmt.* | Projekt „Metsavendluse sügiskool“ oli põhjalikult ettevalmistatud ja õnnestus üldiselt hästi. Õpilastele loodi sisukas ja hariv üritus. Kava oli hästi läbimõeldud ja pakkus osalejatele laia valikut tegevusi, alates loengutest ja töötubadest kuni matkade ja aruteludeni. Eraldi tasub esile tõsta asutuste ja valdkondade koostööd, mis andis projektile lisaväärtuse. Lektorite ja tegevuste läbiviijatena olid kaasatud oma ala spetsialistid ja Eesti Mälu Instituudi teadurid. Lisaks ajalooteadmistele õnnestus programmi kaudu osalejatele pakkuda ka ellujäämisõpet ja riigikaitsealast haridust, edendada meeskonnatööd jne. Hetkel on need aktuaalsed, samuti aine- ja õppekavaga seotud teemad, millega saab panustada kooliharidusse ja riigikaitsesse laiemalt. Korraldajad said sügiskooli käigus noortega suhelda. Õpilased olid siiralt rõõmsad, et selline ettevõtmine oli noortele võimalikuks tehtud. Osaledes said nad uusi teadmisi, mida mujalt, näiteks koolist, ei saa, kohtusid sarnaste huvidega noortega jne. Miinusena võib tuua algselt oodatust väiksema osalejate arvu, millele aitas kaasa suur äralangevus sügiskooli eel, kui pea pooled registreerinutest loobusid osalemast. Sügiskooli mittetulemise põhjustena mainisid õpilased haigestumist, mitmeid õpilased polnud sügiskooli toimumisega siiski piisavalt arvestanud, koolivaheajaks teisi planeeritud tegevusi jne. Ühtekokku osales 35 huvilist koolinoort pea igast Eesti maakonnast ja õppeasutustest. Eesti Mälu Instituudi jaoks on saadud kogemused kasulikud, et edaspidi korraldada sügiskoole veelgi paremini. |
| **Planeeritavad muudatused järgmiseks korraks**  *Kirjeldage, kuidas parandaksite projekti järgmisel korral projekti ettevalmistamisel ja/või tegevuste käigus.* | Kuigi teavitustöö oli põhjalik, jäi osalejate arv oodatust väiksemaks. Edaspidi tasuks keskenduda reklaamimise ja kommunikatsiooni parandamisele ning osalejate arvu suurendamisele, et saavutada veelgi suurem mõju ja osalus. |

**TULUD**

*Tulude ja kulude koondsumma peab olema võrdne (ehk eelarve tasakaalus)*

(vajadusel lisada ridu)

|  |  |  |  |
| --- | --- | --- | --- |
|  | PLANEERITUD (taotletud) SUMMA | TEGELIK (eraldatud) SUMMA | Selgitused |
| **Tulud kokku** | 13820 | 13820 |  |
| **Kaitseministeeriumi toetus** | 10520 | 10520 |  |
| **Omafinantseering** | 3300 | 3300 |  |
| **Müügitulu** | 0 | 0 |  |
| **Muu tulu** | 0 | 0 |  |
| **Mitterahaline panus** | 0 | 0 | Vana-Vigala Tehnika- ja Teeninduskool andis ruumid tasuta kasutamiseks. Vana-Vigala Vabatahtlik Tuletõrjeselts aitas läbi viia orienteerumismängu ja tutvustas komandohoones oma tegevust. |
| **Kaasfinantseering** | 0 | 0 |  |
| **Muud toetused**  *(toetajate lõikes – nt koostööpartnerid, sponsorid jm)* | 0 | 0 |  |

**KULUD**

*Tulude ja kulude koondsumma peab olema võrdne (ehk eelarve tasakaalus)*

(vajadusel lisada ridu)

|  |  |  |  |  |
| --- | --- | --- | --- | --- |
|  |  | Finantseerimisallikad | | |
|  | **PLANEERITUD KULUD** | | **TEGELIKUD KULUD** | |
|  | KOKKU | sh Kaitse-ministeeriumi toetusest | KOKKU | sh Kaitse-ministeeriumi toetusest |
| **Kulud kokku** | 13820 | 10520 | 10241,80 | 7788,97 |
| **Personalikulud**  *(suuremate kulugruppide kaupa)* | 1600 | 1600 | 1600 | 1600 |
| **Majandamiskulud**  *(suuremate kulugruppide kaupa)*  *(Siin kajastatakse need tellitud tööd ja teenused ning kaupade ostud, mida makstakse FIE või firma arvete alusel, samuti litsentsitasud ja päeva-rahad. Sõidupiletite osas märkida kindlasti inimeste arv ning majutuskulude ja päevarahade korral inimeste ja päevade arv.)* |  |  |  |  |
| Lektorite tasud | 3000 | 3000 | 3000 | 3000 |
| Üleelamisinstruktorite õpitoad ja loengud (OÜ Kondajad) | 2000 | 2000 | 2000 | 2000 |
| Toitlustus (Vana-Vigala Tehnika- ja Teeninduskool | 4000 | 2000 | 2300 | 1150 |
| Õpilaste transport (OÜ Artengo) | 2000 | 1500 | 756,40 | 0 |
| Korraldusmeeskonna transpordikulud | 300 | 0 | 96,43 | 0 |
| Osavõtjate tunnistused (OÜ JAAJAA) | 120 | 120 | 38,97 | 38,97 |
| Turundus ja reklaam (OÜ Guide2industry) | 500 | 0 | 150 | 0 |
| Koristusteenus ja prügi utiliseerimine (Vana-Vigala Tehnika- ja Teeninduskool) | 300 | 300 | 300 | 0 |
| Tagastatav jääk Kaitseministeeriumile |  |  |  | 2731,03 |

**KAITSEMINISTEERIUMI TOETUSE KASUTAMINE**

NB! Vormi täitmisel tuleb täita kõik veerud. Vajadusel lisada ridu.

*Loetleda vaid need kuludokumendid, mille tasumiseks on kasutatud Kaitseministeeriumi toetust.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Kuludokumendi nimetus | Makse saaja | Kuludokumendi number | Kuludokumendi kuupäev | Tasumise kuupäev | Kuludokumendi summa | Summa ilma km-ta (täidavad ainult km-kohuslased) | Kaitseministeeriumi toetusest makstud | Kulu sisu kirjeldus |
| Arve | OÜ JAAJAA | Arve nr.2244877 | 23.10.24 | 24.10.24 | 38,97 |  | 38,97 | Osavõtjate tunnistused |
| Arve | Rahandusministeerium (V-Vigala Tehnika- ja Teeninduskool) | Arve: 1025670 | 29.10.24 | 30.10.24 | 2600 |  | 1150 | Osavõtjate toitlustus |
| Arve | OÜ Kondajad | Arve A-1 | 28.10.24 | 29.10.24 | 2000 |  | 2000 | Üleelamisõpitoad, loengud ja tarvikud |
| Palgaleht | Elmar Gams, Peeter Kaasik, Allar Tui, Martin Andreller | 24 | 31.10.24 | 31.10.24 | 4600,02 |  | 4600 | Lektorite tasud ja projektijuhtimise tasu. |
|  |  |  |  |  |  |  |  |  |
|  |  |  |  |  |  |  |  |  |
| KOKKU | | | | |  |  | 7788,97 |  |
| Kaitseministeeriumilt saadud toetus | | | | | | | 10520 |  |
| Kaitseministeeriumilt saadud toetuse kasutamata jääk | | | | | | | 2731,03 |  |

*Kui teil on rohkem kui 20 kuludokumenti, kasutage eraldiseisvat kuluaruande dokumenti detailseks kirjelduseks ning täitke käesolev kuluaruanne üherealise kokkuvõttena (väljale kuludokumendi nimetus viide eraldiseisvale dokumendile, väljad “Kuludok. summa”, “Summa ilma km-ta” ja “Kaitsemin. toetusest makstud” koondsummadega).*

Toetuse saaja kohustub toetuse jäägi tagastama vastavalt lepingus märgitud tähtajale.

Saaja: Rahandusministeerium; arvelduskonto: Swedbank EE891010220034796011; viitenumber: 2800048972; selgitus: leping nr ...

**ARUANDE ESITAJA KINNITUS**

Allkirjaga kinnitan järgnevat:

* kõik käesolevas aruandes esitatud andmed on õiged ning esitatud dokumendid on kehtivad ja ehtsad ning vajadusel võimaldan neid kontrollida;
* projekti omafinantseeringuna ei ole arvestatud teisi riigi, kohalike omavalitsuste või muude Euroopa Liidu institutsioonide või fondide antud tagastamatuid toetusi;
* juhul, kui olen käibemaksukohustuslane, siis käesolevas aruandes on kulud esitatud ilma tagastatava sisendkäibemaksuta.

|  |  |
| --- | --- |
| **Allkirjaõigusliku isiku ees- ja perenimi** | Martin Andreller |
| **Allkiri** | /digitaalselt allkirjastatud/ |
| **Kuupäev** | 13.12.2024 |